# Επίσημη Εφημερίδα C 305A/2 Δε

| | ISSN 1725-2415 |
| --- | --- |
| Επίσημη Εφημερίδα
  της Ευρωπαϊκής Ένωσης | C 305A |
| | |
| Έκδοση στην ελληνική γλώσσα | Ανακοινώσεις και Πληροφορίες | 48ό έτος2 Δεκεμβρίου 2005 |

ISSN 1725-2415

Επίσημη Εφημερίδα

της Ευρωπαϊκής Ένωσης

C 305A

Έκδοση στην ελληνική γλώσσα

Ανακοινώσεις και Πληροφορίες

48ό έτος2 Δεκεμβρίου 2005

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Πληροφορίες |
| | Κοινοτικό Γραφείο Φυτικών Ποικιλιών |
| 2005/C 305A/1 | Πρόσκληση εκδήλωσης ενδιαφέροντος για τις θέσεις μελών του τμήματος προσφυγών του κοινοτικού γραφείου φυτικών ποικιλιών | 1 |

Ανακοίνωση αριθ

Περιεχόμενα

Σελίδα

III   Πληροφορίες

Κοινοτικό Γραφείο Φυτικών Ποικιλιών

2005/C 305A/1

Πρόσκληση εκδήλωσης ενδιαφέροντος για τις θέσεις μελών του τμήματος προσφυγών του κοινοτικού γραφείου φυτικών ποικιλιών

1

| EL | |
| --- | --- |

EL

---

III Πληροφορίες

Κοινοτικό Γραφείο Φυτικών Ποικιλιών

| 2.12.2005 | EL | Επίσημη Εφημερίδα της Ευρωπαϊκής Ένωσης | CA 305/1 |
| --- | --- | --- | --- |

2.12.2005

EL

Επίσημη Εφημερίδα της Ευρωπαϊκής Ένωσης

CA 305/1

---

Πρόσκληση εκδήλωσης ενδιαφέροντος για τις θέσεις μελών του τμήματος προσφυγών του κοινοτικού γραφείου φυτικών ποικιλιών

(2005/C 305 A/01)

Περιγραφή του Γραφείου και του τμήματος προσφυγών

Το Κοινοτικό Γραφείο Φυτικών Ποικιλιών, εφεξής καλούμενο «γραφείο», ιδρύθηκε με τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227 της 1.9.1994, σ. 1).

Το γραφείο, κοινοτικό όργανο με νομική προσωπικότητα, το οποίο διαθέτει νομική, διοικητική και οικονομική αυτονομία, έχει στόχο τη διαχείριση του κοινοτικού καθεστώτος προστασίας των φυτικών ποικιλιών, ως ειδικού τύπου δικαιωμάτων βιομηχανικής ιδιοκτησίας για τις νέες φυτικές ποικιλίες. Το γραφείο οφείλει, πιο συγκεκριμένα, να αποφαίνεται επί των αιτήσεων χορήγησης των δικαιωμάτων εκείνων που διασφαλίζουν ενιαία προστασία σε όλη την Κοινότητα. Η έδρα του γραφείου βρίσκεται στη Γαλλία, στην πόλη Ανζέ.

Δυνάμει του κανονισμού (ΕΚ) αριθ. 1239/95 της Επιτροπής (ΕΕ L 121 της 1.6.1995, σ. 37), συστάθηκε ένα τμήμα προσφυγών, το οποίο είναι αρμόδιο να αποφαίνεται επί των προσφυγών κατά των αποφάσεων του γραφείου, και ιδίως επί της χορήγησης ή άρνησης κοινοτικού δικαιώματος επί φυτικών ποικιλιών, επί των ενστάσεων, επί της έκπτωσης ή της ακύρωσης του κοινοτικού δικαιώματος επί φυτικών ποικιλιών ή επί της χορήγησης ή της άρνησης χορήγησης υποχρεωτικών αδειών.

Το τμήμα προσφυγών απαρτίζεται από έναν πρόεδρο και δύο άλλα μέλη, όμως μπορεί να καλέσει έως και δύο περαιτέρω μέλη.

Περιγραφή αρμοδιοτήτων

Το μέλος (Άνδρας/Γυναίκα) το οποίο θα προσληφθεί ασκεί τα καθήκοντα που έχουν ανατεθεί στο τμήμα προσφυγών, και ιδίως καθήκοντα εισηγητή, εφόσον διορίζεται στη θέση αυτή.

Διορισμός

Τα μέλη με τα κατάλληλα προσόντα (Α/Γ), εκτός του προέδρου και του αναπληρωτή του, εγγράφονται σε πίνακα ο οποίος καταρτίζεται από το διοικητικό συμβούλιο, κατόπιν πρότασης του γραφείου, για διάστημα πέντε ετών.

Τα μέλη του τμήματος προσφυγών είναι ανεξάρτητα και δεν δεσμεύονται από οδηγίες κατά τη λήψη των αποφάσεών τους. Δεν μπορούν να ασκούν άλλα καθήκοντα στο γραφείο.

Όροι εργασίας

Το μέλος (Α/Γ) μπορεί να εξακολουθήσει να ασκεί τις επαγγελματικές του δραστηριότητες.

Ο πρόεδρος του τμήματος προσφυγών επιλέγει το κάθε μέλος ξεχωριστά (Α/Γ) από τον πίνακα κατά τρόπο ώστε το εν λόγω τμήμα να απαρτίζεται από τρία ή πέντε απαιτούμενα μέλη, ανάλογα με την περίπτωση.

Το μέλος (Α/Γ) που θα επιλεγεί, εκτελεί τα σχετικά με το γραφείο καθήκοντά του υπό καθεστώς μερικής απασχόλησης. Θα πρέπει να είναι διαθέσιμο τουλάχιστον δέκα ημέρες ανά ημερολογιακό έτος.

Η απόφαση του διοικητικού συμβουλίου της 26ης Μαρτίου 2003 καθορίζει την αμοιβή των διοριζόμενων ως εισηγητών στο ποσό των 1 600 ευρώ ανά υπόθεση και του μέλους ή των άλλων μελών στα 800 ευρώ ανά υπόθεση. Στα συγκεκριμένα ποσά προστίθενται οδοιπορικά έξοδα ύψους 400 ευρώ ανά μέλος, ως έξοδα μετακίνησης προς και από την πόλη της Ανζέ.

Προϋποθέσεις

| — | Ο υποψήφιος (Α/Γ) πρέπει να είναι υπήκοος της Ευρωπαϊκής Ένωσης. |
| --- | --- |

—

Ο υποψήφιος (Α/Γ) πρέπει να είναι υπήκοος της Ευρωπαϊκής Ένωσης.

| — | Ο υποψήφιος (Α/Γ) πρέπει να γνωρίζει πολύ καλά μια κοινοτική γλώσσα και να διαθέτει ικανοποιητική γνώση μιας άλλης κοινοτικής γλώσσας. Η καλή γνώση της αγγλικής θα εκτιμηθεί ιδιαίτερα. |
| --- | --- |

—

Ο υποψήφιος (Α/Γ) πρέπει να γνωρίζει πολύ καλά μια κοινοτική γλώσσα και να διαθέτει ικανοποιητική γνώση μιας άλλης κοινοτικής γλώσσας. Η καλή γνώση της αγγλικής θα εκτιμηθεί ιδιαίτερα.

| — | Ο υποψήφιος (Α/Γ) πρέπει επίσης:






  — | είτε να είναι νομικός με αναγνωρισμένη πείρα στον τομέα της πνευματικής ιδιοκτησίας, και ιδίως στον τομέα της προστασίας των φυτικών ποικιλιών, |
| --- | --- | --- |

—

Ο υποψήφιος (Α/Γ) πρέπει επίσης:

—

είτε να είναι νομικός με αναγνωρισμένη πείρα στον τομέα της πνευματικής ιδιοκτησίας, και ιδίως στον τομέα της προστασίας των φυτικών ποικιλιών,

| — | είτε να είναι πτυχιούχος βοτανολόγος ή γεωπόνος, με αναγνωρισμένη σχετική πείρα· η γνώση των κατευθυντήριων γραμμών της διεθνούς σύμβασης για την προστασία νέων φυτικών ποικιλιών (UPOV) και των τεχνικών δοκιμών DUS –ΔΟΣ (Διακριτές, Ομοιογενείς, Σταθερές ποικιλίες) αποτελεί πλεονέκτημα, |
| --- | --- |

—

είτε να είναι πτυχιούχος βοτανολόγος ή γεωπόνος, με αναγνωρισμένη σχετική πείρα· η γνώση των κατευθυντήριων γραμμών της διεθνούς σύμβασης για την προστασία νέων φυτικών ποικιλιών (UPOV) και των τεχνικών δοκιμών DUS –ΔΟΣ (Διακριτές, Ομοιογενείς, Σταθερές ποικιλίες) αποτελεί πλεονέκτημα,

| — | να διαθέτει επαρκή επαγγελματική πείρα· η επαγγελματική πείρα πέντε ή περισσότερων ετών αποτελεί επιπλέον πλεονέκτημα. |
| --- | --- |

—

να διαθέτει επαρκή επαγγελματική πείρα· η επαγγελματική πείρα πέντε ή περισσότερων ετών αποτελεί επιπλέον πλεονέκτημα.

Υποβολή αιτήσεων

Οι υποψήφιοι καλούνται να αποστείλουν τις αιτήσεις τους μαζί με το αναλυτικό βιογραφικό τους σημείωμα (θα εκτιμηθεί η αποστολή μετάφρασης στην αγγλική γλώσσα) στην παρακάτω διεύθυνση έως τις 15 Ιανουαρίου 2006 το αργότερο. Η σφραγίδα του ταχυδρομείου αποτελεί αποδεικτικό της ημερομηνίας αποστολής.

Community Plant Variety Office (CPVO/OCVV)
  Secretariat of the Board of Appeal
  BP 62141
  FR-49021 Angers Cedex 02

Για περισσότερες πληροφορίες, οι ενδιαφερόμενοι μπορούν να επικοινωνούν είτε στην παραπάνω διεύθυνση, είτε με αποστολή φαξ στον αριθμό (+33) 241 25 64 10, είτε μέσω ηλεκτρονικού ταχυδρομείου (doreau@cpvo.eu.int).

---